Χωρίς την παρουσία κόσμου θα διεξαχθούν οι αθλητικές διοργανώσεις στην Ελλάδα για δύο εβδομάδες όπως ανακοίνωσε του υπουργείο Υγείας λόγω του κορωνοϊού.

Έκτακτα μέτρα προστασίας λόγω του κορωνοϊού ανακοίνωσε το υπουργείο Υγείας. Τα κρούσματα στην Ελλάδα ανέβηκαν στα 73 και ο εκπρόσωπος του υπουργείου Υγείας Σωτήρης Τσιόδρας προχώρησε στις επίσημες ανακοινώσεις.

Ανάμεσα στα άλλα, όλες οι αθλητικές εκδηλώσεις στην Ελλάδα θα γίνουν κεκλεισμένων των θυρών για δύο εβδομάδες. Σημειώνεται ότι την Κυριακή 15 Μαρτίου ξεκινούν τα πλέι οφ του ελληνικού πρωταθλήματος. Τα σχολεία, και άλλα εκπαιδευτικά ιδρύματα θα κλείνουν μόνο ανά περίπτωση.

Όλα τα μέτρα τίθενται σε εφαρμογή από αύριο Δευτέρα.

Από τον κ. Τσιόδρα ανακοινώθηκαν περαιτέρω περιοριστικά μέτρα για την προστασία των ευπαθών ομάδων:

- Αναστολή λειτουργίας των ΚΑΠΗ

- Αναστολή όλων των σχολικών εκδρομών για 2 εβδομάδες

- Αθλητικές εκδηλώσεις κεκλεισμένων των θυρών για 2 εβδομάδες

- Για τα σχολεία συνεχίζεται η προληπτική αναστολή λειτουργίας, ανάλογα με την εμφάνιση κρουσμάτων, και όχι οριζόντια